ജന്തര് മന്ദറില് പ്രക്ഷോഭം നടത്താനുള്ള അനുമതി ഹര്ജി സുപ്രീംകോടതി ഇന്ന് പരിഗണിക്കും ദില്ലി: ജന്തര് മന്ദറില് പ്രക്ഷോഭം നടത്താന് അനുമതി ആവശ്യപ്പെട്ടുള്ള ഹര്ജി സുപ്രീംകോടതി ഇന്ന് പരിഗണിക്കും. ജസ്റ്റിസ് എ.എം. ഖാന്വില്ക്കര് അധ്യക്ഷനായ ബെഞ്ചാണ് ഹര്ജി പരിഗണിക്കുന്നത്. കിസാന് മഹാപഞ്ചായത്ത് സംഘടനയാണ് ഹര്ജി സമര്പ്പിച്ചത്. ദില്ലി അതിര്ത്തിയില് സമരം നടത്തുന്ന സംയുക്ത കിസാന് മോര്ച്ചയ്ക്ക് പാര്ലമെന്റ് സമ്മേളന സമയത്ത് ജന്തര് മന്ദറില് അനുമതി നല്കിയതു ഹര്ജിയില് ചൂണ്ടിക്കാട്ടി. ദില്ലി പൊലീസ് അനുമതി നല്കുന്നില്ലെന്നും, മൗലികാവകാശങ്ങളുടെ ലംഘനമാണെന്നും ഹര്ജിയില് പരാതി ഉന്നയിച്ചിട്ടുണ്ട്. തങ്ങള്ക്കും സമാന രീതിയില് അനുവാദം നല്കണമെന്നാണ് രാജസ്ഥാന് കേന്ദ്രീകരിച്ച് പ്രവര്ത്തിക്കുന്ന കിസാന് മഹാപഞ്ചായത്തിന്റെ ആവശ്യം.The post ജന്തര് മന്ദറില് പ്രക്ഷോഭം നടത്താനുള്ള അനുമതി ഹര്ജി സുപ്രീംകോടതി ഇന്ന് പരിഗണിക്കും first appeared on MalayalamExpressOnline.